Unanimidade no Comité Científico do Ministerio: os eucaliptos son especies exóticas e invasoras e deberían erradicarse. Novas. ADEGA, Asociación para a Defensa Ecolóxica de Galiza.
Inicio / Novas / ADEGA Nacional / Unanimidade no Comité Científico do Ministerio:...
O seu rápido crecemento e alta adaptabilidade a todo tipo de chans, fan que especies de eucaliptos como o E. globulus, E. nitens, E. camandulensis, E. gomphocephala, E. gunnii e E. sideroxylon, entre outras, sexan para o Comité Científico "nocivas para o medio natural dos lugares onde se cultivan". Eis algunhas das razóns:
Colonizan espazos abertos, desprazando ás colonizadoras autóctonas, sobre todo despois dos lumes, o que fai que actúen como as "malas herbas".
Xa que logo, o Comité conclúe que "calquera especie ou híbrido de Eucalyptus introducida para a explotación forestal debe considerarse potencialmente perigosa para o medio natural e debe tratarse do mesmo xeito, evitando sa súa naturalización e erradicándoa no intre de detectar a súa naturalización"
No seu ditame, o Comité Científico sinala a ferramenta utilizada polos políticos amigos do eucalipto para "amnistiar" a esta especie: dende que o PP aprobou o R.D. 630/2013 que anulou o Anexo II do R.D. 1628/2011, todas las especies deste Anexo que non foran valoradas para a súa inclusión no Anexo I del R.D. 1628/2011 quedaron fóra do Catálogo de Especies Exóticas Invasoras. Xa que logo, o Eucalyptus camaldulensis, E. globulus e E. nitens non están actualmente incluidas no Catálogo Español de Especies Exóticas Invasoras. Casualidade? Talvez a mesma casualidade que fixo que unha ex-ministra de medio ambiente (Isabel Tocino) e un ex-conselleiro de medio ambiente (Carlos Del Álamo) acabaran no consello de administración e ENCE.